3371 


01002391710010004 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 239 


17 Οκτωβρίου 2001 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

354. Σύσταση Δημοτικού Ιδρύματος με το όνομα "ΖΑ- 


ΧΑΡΕΙΟΣ ΠΡΟΤΥΠΟΣ ΜΟΝΑΔΑ ΦΡΟΝΤΙΔΑΣ ΗΛΙ¬ 
ΚΙΩΜΕΝΩΝ Ή ΑΓΙΑ ΠΑΡΑΣΚΕΥΗ" στο Δήμο 
Αγίας Παρασκευής του Νομού Λέσβου. 1 

355. Ίδρυση Ιερός Γυναικείας Κοινοβιακής Μονής του 

Αγίου Αντωνίου του Μεγάλου, στην περιοχή 
Αχλαδερής του Δήμου Αυλώνος, της Ιερός Μη- 
τροπόλεως Καρυστίας και Σκύρου. 2 

356. Μετατροπή σε Γυναικεία Κοινοβιακή της Ανδρώ- 

ας Κοινοβιακής Ιερός Μονής Κοιμήσεως της Θε¬ 
οτόκου Ρεντίνης της Ιεράς Μητροπόλεως Θεσ- 
σαλιώτιδος και Φαναριοφερσάλων. 3 

ΑΠΟΦΑΣΕΙΣ 


Ανάθεση καθηκόντων Γενικού Επιθεωρητή Τραπεζών 


στον Παναγιώτη Κυριακόπουλο, Διευθυντή της 

Τράπεζας της Ελλάδος. 4 

Έγκριση ίδρυσης και λειτουργίας στην Ελλάδα Γ ρα¬ 
φείου Αντιπροσωπείας της τράπεζας υΒδ Α.Θ., με 
έδρα την Ελβετία. 5 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 354 
Σύσταση Δημοτικού Ιδρύματος με το όνομα "ΖΑΧΑΡΕΙΟΣ 
ΠΡΟΤΥΠΟΣ ΜΟΝΑΔΑ ΦΡΟΝΤΙΔΑΣ ΗΛΙΚΙΩΜΕΝΩΝ "Η 
ΑΓΙΑ ΠΑΡΑΣΚΕΥΗ" στο Δήμο Αγίας Παρασκευής του 
Νομού Λέσβου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1.-Τις διατάξειςτων άρθρων 190 έως 192του Δημοτικού 
και Κοινοτικού Κώδικα( Π.Δ. 410/1995,ΦΕΚΑ 231/1995). 

β) του άρθρου 23 παρ. 1 του Ν. 1558/1985 «Κυβέρνηση 
και Κυβερνητικά Όργανα» (ΦΕ ΚΑΊ 37/1985), σε συνδυα¬ 
σμό με τις διατάξεις του Π.Δ. 373/1995 «Συγχώνευση των 
Υπουργείων Προεδρίας της Κυβέρνησης και εσωτερικών 
στο Υπουργείο Εσωτερικών, Δημόσιας Διοίκησης και 


Αποκέντρωσης και καθορισμός των αρμοδιοτήτωντους», 

γ) του άρθρου 29του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ Α' 154) και τροποποιήθηκε με 
το άρθρο 1 παρ. 2 εδάφ. α'του Ν. 2469/1997 (Α' 38) και 

δ) του άρθρου 22 παρ. 3 του Ν. 2362/1995 «Περί δημο¬ 
σίου Λογιστικού, Ελέγχου των δαπανω'ντου Κράτους και 
άλλες διατάξεις» (Α' 247). 

2. -Την αριθ.ΔΙΔΚ/Φ1/2/11187/12.5.2000 (ΦΕΚ Β 630) 
κοινή απόφαση του Πρωθυπουργού και της Υπουργού 
Εσωτερικών Δημόσιας Διοίκησης και Αποκέντρωσης 
"Ανάθεση αρμοδιοτήτων της Υπουργού Εσωτερικών Δη¬ 
μόσιας Διοίκησης και Αποκέντρωσης στους Υφυπουρ¬ 
γούς Εσωτερικών Δημόσιας Διοίκησης και Αποκέντρω¬ 
σης Λεωνίδα Τζανή και Κωνσταντίνο Καϊσερλη". 

3. -Την αριθ. 1039386/441/Α0006/21.4.2000 (ΦΕΚ Β 571) 
κοινή απόφαση του Πρωθυπουργού και του Υπουργού Οι¬ 
κονομικών "Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών" 

4. -Την αριθ.2850/2000(ΦΕΚ Β 565/20.4.2000) κοινή 
απόφαση του Πρωθυπουργού και του Υπουργού Υγείας 
και Πρόνοιας "Ανάθεση αρμοδιοτήτων στους Υφυπουρ¬ 
γούς Υγείας και Πρόνοιας Χρ.Σπυράκη και Δ.Οάνο" 

5. -Τις αριθ. 6/2001 και6α/2001 αποφάσεις του Δημοτι¬ 
κού Συμβουλίου του Δήμου Αγίας Παρασκευής του Νο¬ 
μού Λέσβου. 

6. - Το αριθμ. 33/16.10.2000 συμβόλαιο της Συμβολαιο¬ 
γράφου Αγίας Παρασκευής Λέσβου Γεωργίας Ρασβίτσιου. 

7. - Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του προϋπολο¬ 
γισμού του Δήμου Αγίας Παρασκευής ύψους 15.000.000 
δρχ. από το έτος 2003 και εξής . Η δαπάνη θα καλύπτεται 
με την εγγραφή σχετικών πιστώσεων στον προϋπολογι¬ 
σμό του ανωτέρω Δήμου. 

8. -Την αριθμ 525/2001 γνωμοδότηση του Συμβουλίου 
της Επικράτειας, με πρόταση των Υφυπουργών Εσωτερι¬ 
κών Δημόσιας Διοίκησης και Αποκέντρωσης , Οικονομι¬ 
κών και Υγείας - Πρόνοιας, αποφασίζουμε: 

Άρθρο 1 
Σύσταση 

Συνιστάται Δημοτικό Ίδρυμα με το όνομα "ΖΑΧΑΡΕΙΟΣ 
ΠΡΟΤΥΠΟΣ ΜΟΝΑΔΑ ΦΡΟΝΤΙΔΑΣ ΗΛΙΚΙΩΜΕΝΩΝ "Η 
ΑΓΙΑ ΠΑΡΑΣΚΕΥΗ" στο Δήμο Αγίας Παρασκευής του Νο¬ 
μού Λέσβου. 

Άρθρο 2 

Σκοπός 

Σκοπός του ιδρύματος είναι η περίθαλψη σε αυτό ηλι¬ 
κιωμένων ατόμων αυτοεξυπηρετούμενων και μη και των 
δύο φύλων που έχουν ανάγκη προστασίας και ιδρυματι¬ 
κής περίθαλψης και έχουν ηλικία άνω των 60 ετών . Στο 
Ίδρυμα εισάγονται κατά προτεραιότητα οι άποροι δημό¬ 
τες του Δήμου Αγίας Παρασκευής Λέσβου , οι δωρητές 
και οι ευεργέτες. 

Σε πολύ εξαιρετικές περιπτώσεις και μετά από ομόφω¬ 
νη απόφαση του Διοικητικού του Συμβουλίου, το Ίδρυμα 
μπορεί να περιθάλψει και άτομα με ειδικές ανάγκες κάτω 
των εξήντα ετών. 

Το Ίδρυμα μπορεί να αναπτύσσει προγράμματα Κοινω¬ 
νικής Φροντίδας κατ’ οίκον. 

Το Ίδρυμα παρέχει στα άτομα που περιθάλπει στέγη , 
διατροφή , ρουχισμό , ιατροφαρμακευτική περίθαλψη , 
εργοθεραπεία, φυσικοθεραπεία και ψυχαγωγία . Παράλ¬ 
ληλα φροντίζει για την εισαγωγή , όσων έχουν ανάγκη, σε 
κατάλληλο νοσηλευτικό ίδρυμα. 

Άρθρο 3 
Έδρα 

Έδρα του Ιδρύματος είναι το Δημοτικό Διαμέρισμα της 
έδρας του Δήμου Αγίας Παρασκευής Λέσβου. 

Άρθρο 4 

Σφραγίδα 

Η σφραγίδα του ιδρύματος είναι στρογγυλή και αποτε- 
λείται από τρεις επάλληλους και ομόκεντρους κύκλους. 
Στον εσωτερικό κύ κλο τίθεται παράσταση με την εικόνα της 
Αγίας Παρασκευής. Στον δεύτερο κύκλο αναγράφονται με 
κεφαλαία γράμματα οι λέξεις "ΖΑΧΑΡΕΙΟΣ ΠΡΟΤΥΠΟΣ 
ΜΟΝΑΔΑ ΦΡΟΝΤΙΔΑΣ ΗΛΙΚΙΩΜΕΝΩΝ ΑΓ. ΠΑΡΑΣΚΕΥΗΣ 
"Η ΑΓΙΑ ΠΑΡΑΣΚΕΥΗ" και στον εξωτερικό κύκλο οι λέξεις 
"ΕΛΛΗΝΙΚΗ ΔΗΜΟΚΡΑΤΙΑ" και "ΝΟΜΟΣ ΛΕΣΒΟΥ". 

Άρθρο 5 
Πόροι 

Πόροι του Ιδρύματος είναι: 

α) Η ετήσια επιχορήγηση του Δήμου Αγίας Παρασκευ¬ 
ής Λέσβου. 

β) Τυχόν επιχορηγήσεις και επιδοτήσεις από την Ευρω¬ 
παϊκή Ένωση Κρατικούς και Διεθνείς Οργανισμούς, ή άλ¬ 
λους φορείς. 

γ) Εισπράξεις από το αντίτιμο πραγμάτων ή υπηρεσιών 
που παρέχει το Ίδρυμα. 

δ) πρόσοδοι από την περιουσία του. 

ε) κάθε είδους δωρεές, κληροδοσίες και κληρονομιές 
καθώς και κάθε άλλη εισφορά που αποσκοπεί στην πραγ¬ 
μάτωση των σκοπών του. 

Άρθρο 6 

Περιουσία 

Περιουσία του Ιδρύματος είναι: 

α) το δωρηθέν από την Κλειώ Γ. Πλάτωνος προς το Δή¬ 
μο Αγίας Παρασκευής οικόπεδο δυνάμει του υπ'αριθμ. 
33/16-10-2000 συμβολαίου της Συμβολαιογράφου Αγίας 
Παρασκευής Γεωργίας Ρασβίτσιου , με σκοπό την ανέ¬ 
γερση σε αυτό Μονάδας Φροντίδας Ηλικιωμένων , το 
οποίο βρίσκεται εντός των ορίων του οικισμού του Δήμου 
Αγίας Παρασκευής Λέσβου στη θέση "Μηχανές" εμβαδού 
1.648,080 τετραγωνικών μέτρων και το οποίο οικόπεδο, 


μετά της επ’ αυτού ανεγερθησομένης οικοδομής, ο Δή¬ 
μος μεταβιβάζει προς το συνιστώμενο Ίδρυμα κατά χρή¬ 
ση εις το διηνεκές και 

β) επτακόσιες πενήντα χιλιάδες (750.000) δολάρια 
ΗΠΑ, δωρεά του ομογενούς Εμμανουήλ Μιχ. Ζαχαρή 
(ΜιοΓιθθΙ ϋαίιαπε) κατοίκου Νέας Υόρκης, για την ανέγερ¬ 
ση και πλήρη αποπεράτωση σύγχρονης οικοδομής Προ¬ 
τύπου Μονάδας Φροντίδας Ηλικιωμένων. 

Άρθρο 7 

Διοίκηση 

Το ίδρυμα διοικείται από διοικητικό συμβούλιο που 
απαρτίζεται από τον δήμαρχο ή τον αντιδήμαρχο που ορί¬ 
ζει ο δήμαρχος, ως πρόεδρο και έξι (6) μέλη εκ των οποί¬ 
ων: 

τρία (3) μέλη είναι δημοτικοί σύμβουλοι του Δήμου 
Αγίας Παρασκευής Λέσβου , εκ των οποίων ο ένας προ¬ 
έρχεται από την μειοψηφία 

ένα (1) μέλος είναι δημότης του Αγίας Παρασκευής Λέ¬ 
σβου , που έχει ανάλογη κοινωνική δράση και ειδικές γνώ¬ 
σεις , ανάλογες με το σκοπό του Ιδρύματος. 

ένα (1) μέλος είναι εκπρόσωπος των εργαζομένων στο 
Ίδρυμα 

ένα (1) μέλος ορίζεται από τους δωρητές Εμμανουήλ 
Μιχαήλ Ζαχαρή και Κλειώ Γεωργίου Πλάτωνος ως αντι¬ 
πρόσωπός τους ,ο οποίος ορίζει και τον αναπληρωτή του. 
Μετά την για οποιοδήποτε λόγο αποχώρηση από το διοι¬ 
κητικό συμβούλιο του πρώτου εκπροσώπου των δωρητών 
το μέλος αυτό αντικαθίσταται από πρόσωπο που θα ορί¬ 
ζει ο έκτων δωρητών Εμμανουήλ Μ. Ζαχαρής ή κατιών αυ¬ 
τού . 

Στο ίδρυμα υπάρχειτριμελής εκτελεστική επιτροπή που 
αποτελείται από τον πρόεδρο ή τον αντιπρόεδρο και δύο 
μέλη του διοικητικού συμβουλίου. 

Άρθρο 8 
Δύναμη Κλινών 

Η συνολική δύναμη της Μονάδας ορίζεται σε πενήντα 
(50) κλίνες, εκ των οποίων οι τριάντα (30) κλίνες θα διατί¬ 
θενται για περίθαλψη ηλικιωμένων με ειδικές ανάγκες . 

Άρθρο 9 
Εκπροσώπηση 

Το Ίδρυμα εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβου¬ 
λίου και, όταν αυτός απουσιάζει ή κωλύεται, από τον Αντι¬ 
πρόεδρο . 

Στους Υφυπουργούς Εσωτερικών Δημόσιας Διοίκησης 
και Αποκέντρωσης, Οικονομικών και Υγείας - Πρόνοιας 
αναθέτουμε την δημοσίευση και εκτέλεση του παρόντος 
διατάγματος 

Αθήνα, 12 Οκτωβρίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ Δ/ΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΚΩΝΣΤΑΝΤΙΝΟΣ ΚΑΪΣΕΡΛΗΣ ΓΕΩΡΓΙΟΣ ΔΡΥΣ 

ΥΓΕΙΑΣ-ΠΡΟΝΟΙΑΣ 

ΔΗΜΗΤΡΙΟΣ ΘΑΝΟΣ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 355 
Ίδρυση Ιεράς Γυναικείας Κοινοβιακής Μονής του Αγίου 
Αντωνίου του Μεγάλου, στην περιοχή Αχλαδερής του 
Δήμου Αυλώνος, της Ιεράς Μητροπόλεως Καρυστίας 
και Σκύρου. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Τις διατάξεις του άρθρου 39 παρ.3 του Ν.590/1977 
"Περί του Καταστατικού Χάρτου της Εκκλησίας της Ελλά¬ 
δος" (Α’ 146). 

2. Το άρθρο 29Ατου Ν. 1558/1985 (Α’ 137), το οποίο προ- 
σετέθη με το άρθρο 27 του Ν. 2081/1992 (Α1 54),και τρο¬ 
ποποιήθηκε με το άρθρο 1 παρ.2ατου Ν. 2469/1997 (Α’ 38). 

3. Την υπ’ αριθμ. 25/2001 σύμφωνη γνώμη του Σεβα- 
σμιωτάτου Μητροπολίτου της Ιεράς Μητροπόλεως Κα¬ 
ρυστίας και Σκύρου. 

4. Την έγκριση της Διαρκούς Ιεράς Συνόδου της Εκκλη¬ 
σίας της Ελλάδος, που δόθηκε στη συνεδρίαση της 
ΚΣΤ/4.4.2001 της 144ης Συνοδικής Περιόδου. 

5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολο¬ 
γισμού ή του προϋπολογισμού Ν. Π.Δ.Δ. 

6. Την 464/2001 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 

Ιδρύεται Ιερά Γυναικεία Κοινοβιακή Μονή του Αγίου 
Αντωνίου του Μεγάλου, στην . περιοχή Αχλαδερής του 
Δήμου Αυλώνας, της Ιεράς Μητροπόλεως Καρυστίας και 
Σκύρου. 

Άρθρο 2 

Η ισχύς του παρόντος άρχεται από της δημοσιεύσεως 
του στην Εφημερίδα της Κυβερνήσεως. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα 8 Οκτωβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 356 
Μετατροπή σε Γυναικεία Κοινοβιακή της Ανδρώας Κοινο- 
βιακής Ιεράς Μονής Κοιμήσεως της Θεοτόκου Ρεντί- 
νης της Ιεράς Μητροπόλεως Θεσσαλιώτιδος και Φα- 
ναριοφερσάλων. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ.3 του Ν. 590/1977 
"Περί του Καταστατικού Χάρτου της Εκκλησίας της Ελλά¬ 
δος" (Α’ 146). 


2. Το άρθρο 29Α του Ν. 1558/1985 (Α’ 137), το οποίο 
προσετέθη με το άρθρο 27 του Ν. 2081/1992 (Α'Ι54),και 
τροποποιήθηκε με το άρθρο 1 παρ. 2α του Ν. 2469/1997 
(Α 38). 

3. Την υπ’ αριθμ. 1286/16.10.2000 σύμφωνη γνώμη του 
Σεβασμιωτάτου Μητροπολίτου της Ιεράς Μητροπόλεως 
θεσσαλιώτιδος και Φαναριοφερσάλων. 

4. Την έγκριση της Διαρκούς Ιεράς Συνόδου της Εκκλη¬ 
σίας της Ελλάδος, που δόθηκε στη συνεδρίαση της 
ΚΣΤ/4-4-2001 της 144ης Συνοδικής Περιόδου. 

5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολο¬ 
γισμού ή άλλου Ν. Π.Δ.Δ. 

6. Την319/2001 γνωμοδότηση του Συμβουλίουτης Επι¬ 
κράτειας, με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Άρθρο 1 

Μετατρέπεται σε Γ υναικεία Κοινοβιακή η Ανδρώα Κοι- 
νοβιακή Ιερά Μονή Κοιμήσεως . της Θεοτόκου Ρεντίνης 
της Ιεράς Μητροπόλεως θεσσαλιώτιδος και Φαναριο¬ 
φερσάλων. 

Άρθρο 2 

Η ισχύς του παρόντος άρχεται από της δημοσιεύσεώς 
του στην Εφημερίδα της Κυβερνήσεως. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 8 Οκτωβρίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 
-♦- 

ΑΠΟΦΑΣΕΙΣ 

(4) 

Ανάθεση καθηκόντων Γενικού Επιθεωρητή Τραπεζών 
στον Παναγιώτη Κυριακόπουλο, Διευθυντή της Τρά¬ 
πεζας της Ελλάδος. 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
ΠΡΑΞΗ ΔΙΟΙΚΗΤΗ ΑΡΙΘΜ. 2481/10.10.2001 

Αφού έλαβε υπόψη: 

α) το άρθρο 1 του Ν. 1266/82 Όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις" σε συνδυασμό με το άρθρο 12, πα- 
ράγρ.1 του Ν. 2548/97, 

β) το άρθρο 12 του Α. Ν. 1665/51 "Περί λειτουργίας και 
ελέγχου τραπεζών" 

β) την Εγκύκλιο Διοίκησης 21/21,9.2001 της Τράπεζας 
της Ελλάδος σύμφωνα με την οποία ανατέθηκε στο Διευ¬ 
θυντή κ. Παναγιώτη Κυριακόπουλο, παράλληλα με την 
άσκηση καθηκόντων του ως Διευθυντή της Διεύθυνσης 
Νομισματικής Πολιτικής και Τραπεζικών Εργασιών, και η 
άσκηση των καθηκόντων του Διευθυντή της Διεύθυνσης 
Γενικής Επιθεώρησης Τραπεζών, αποφάσισε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


να αναθέσει στο Διευθυντή της Τράπεζας της Ελλάδος 
Παναγιώτη Κυριακόπουλο και τα καθήκοντα του Γενικού 
Επιθεωρητή Τραπεζών, όπως αυτά καθορίζονται από τον 
ΑΝ 1665/1951 "περί λειτουργίας και ελέγχου Τραπεζών" 
και τις σχετικές αποφάσεις που έχουν εκδοθεί ή θα εκδο- 
θούν σε εκτέλεσή του ως άνω Νόμου. 

Η παρούσα Πράξη να δημοσιευθεί στην Εφημερίδα της 
Κυβερνήσεως, σύμφωνα με το άρθρο 12 του ΑΝ 
1665/27.1.1951 "περί λειτουργίας και ελέγχου Τραπε¬ 
ζών". 

Ο Διοικητής 
ΛΟΥΚΑΣ ΠΑΠΑΔΗΜΟΣ 

-♦- 

(5) 

Έγκριση ίδρυσης και λειτουργίας στην Ελλάδα Γραφείου 
Αντιπροσωπείας της τράπεζας ΨΒ3 Α.Θ., με έδρα την 
Ελβετία. 

Η ΕΠΙΤΡΟΠΗ ΤΡΑΠΕΖΙΚΩΝ & ΠΙΣΤΩΤΙΚΩΝ ΘΕΜΑΤΩΝ 
(Συνεδρίαση 110/24.9.2001) 

Αφού έλαβε υπόψη: 

α) το Ν. 2076/92, όπως ισχύει "ανάληψη και άσκηση δρα¬ 
στηριότητας πιστωτικών ιδρυμάτων και άλλες συναφείς 
διατάξεις", όπως ισχύει, 

β) το άρθρο 55Α του Καταστατικού της Τράπεζας της 
Ελλάδος όπως ισχύει, 

γ) την από 13.7.01 (ΑΠ 25078) αίτηση της τράπεζας υΒ3 
Α.Ο. με έδρα τη Ζυρίχη Ελβετίας, με την οποία ζητεί την 
έγκριση ίδρυσης και λειτουργίας Γ ραφείου Αντιπροσω¬ 
πείας της στην Ελλάδα, οι εργασίες του οποίου θα απο¬ 
βλέπουν στη στενότερη συνεργασία της αλλοδαπής τρά¬ 
πεζας με ελληνικές τράπεζες και λοιπές επιχειρήσεις κα¬ 
θώς και την εκπροσώπηση γενικά των συμφερόντων της 
στην Ελλάδα, 

δ) την από 11.9.01 (ΑΠ 25303) σχετική εισήγηση της Δι¬ 
εύθυνσης Γενικής Επιθεώρησης Τραπεζών της Τράπεζας 
της Ελλάδος, αποφάσισε: 


να εγκρίνει την ίδρυση και λειτουργία στην Αθήνα Γ ρα¬ 
φείου Αντιπροσωπείας από την τράπεζα ΨΒδ Α.Θ., με 
έδρα την Ελβετία, με τους πιο κάτω όρους: 

1. Οι εργασίες του Γ ραφείου θα αφορούν αποκλειστικά 
τις εξής δραστηριότητες: 

α) Συλλογή και παροχή οικονομικών και εμπορικών πλη¬ 
ροφοριών για λογαριασμό του Κεντρικού καταστήματος, 
των υποκαταστημάτων, των θυγατρικών και των πελατών 
της αλλοδαπής τράπεζας. 

β) Ανάληψη πρωτοβουλιών για την ανάπτυξη της συ¬ 
νεργασίας μεταξύ της αλλοδαπής τράπεζας και των ελ¬ 
ληνικών τραπεζών και επιχειρήσεων σε τομείς χρηματο¬ 
πιστωτικής δραστηριότητας, καθώς και σύνταξη μελετών 
για την ανάληψη και υποστήριξη επιχειρηματικών δρα¬ 
στηριοτήτων από ελληνικούς και αλλοδαπούς οίκους. 

γ) Εκπροσώπηση των συ μφερόντων της τράπεζας στην 
Ελλάδα. 

2. Το Γραφείο Αντιπροσωπείας σε καμμία περίπτωση 
δεν επιτρέπεται να ασκεί τραπεζικές εργασίες οποιοσδή¬ 
ποτε μορφής, συμπεριλαμβανομένηςτης σύναψης δανει¬ 
στικών συμβάσεων για λογαριασμό του Κεντρικού της. 

3. Οι αναγκαίες δαπάνες για τη λειτουργία του Γ ραφεί¬ 
ου και για τη μισθοδοσία του προσωπικού θα καλύπτονται 
με κεφάλαια που θα εισάγονται για το σκοπό αυτό από το 
εξωτερικό. 

4. Η εν λόγω τράπεζα έχει υποχρέωση μέσα σε δεκαπέ¬ 
ντε (15) ημέρες από την έναρξη λειτουργίαςτου ανωτέρω 
Γ ραφείου Αντιπροσωπείας να την αναγγείλει στην Τρά¬ 
πεζα της Ελλάδος (Δ/νση Νομισματικής Πολιτικής και 
Τραπεζικών Εργασιών) προσδιορίζοντας την ακριβή διεύ¬ 
θυνση του τόπου εγκατάστασής του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα μέλη Ο Γραμματέας 

Ακριβές Αντίγραφο 
Αθήνα, 10 Οκτωβρίου 2001 
Ο Γραμματέας 
Σ. ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




